### Crna Gora

*GLAVNI GRAD - PODGORICA*

***Služba za zajedničke poslove***

### Broj: UPI 17-370/15-141/1

*Podgorica, 07.12.2015. godine*

*Direktor Službe za zajedničke poslove Glavnog grada Podgorice, u postupku po zahtjevu Radević Ljiljane iz Podgorice, ulica Ivana Vujoševića br.56 na osnovu člana 30, 32, i 33 Zakona o slobodnom pristupu informacijama ("Sl. list CG", broj: 44/12), d o n o s i*

***R J E Š E NJ E***

*Dozvoljava se Radević Ljiljani iz Podgorice, ulica Ivana Vujoševića broj 56 pristup informaciji-ugovorima o kupoprodaji-otkupu stana koje je Skupština Opštine Podgorica kao prodavac zaključila 1993. godine sa Martinović Radoslavom, Krnić Mirsadom i Despotović Dragomirom, kao kupcima stanova sagrađenih u postupku pretvaranja zajedničkih prostorija-podruma u stambenim zgradama u stanove u ul. Ivana Vujoševića br. 56.*

*Pristup predmetnim dokumentima ostvariće se dostavom fotokopije ugovora ličnom dostavom na adresu podnosioca zahtjeva Podgorica, ul. Ivana Vujoševića br.56 u roku od tri dana od dana dostavljanja ovog rješenja, a nakon uplate troškova postupka.*

*Troškovi postupka određuju se saglasno Uredbi o naknadi troškova u postupku za pristup informacijama ("Sl. list CG" broj: 02/07) u iznosu od 1,30 eura, koje je Radević Ljiljana dužna uplatiti u korist Budžeta Glavnog grada Podgorice na račun broj: 550-30262334-37, sa naznakom svrha uplate –pristup informacijama, prije isteka roka iz prethodnog stava i o tome dostaviti odgovarajući dokaz ovoj Službi.*

***O b r a z l o ž e nj e***

*Radević Ljiljana iz Podgorice, ulica Ivana Vujoševića br. 56, podnijela je Službi za zajedničke poslove 02.12.2015. godine, zahtjev za slobodan pristup informacijama za dostavljanje fotokopija ugovora o kupoprodaji-otkupu stana koje je Skupština Opštine Podgorica kao prodavac zaključila 1993. godine sa Martinović Radoslavom, Krnić Mirsadom i Despotović Dragomirom, kao kupcima stanova sagrađenih u postupku pretvaranja zajedničkih prostorija-podruma u stambenim zgradama u stanove, u ul. Ivana Vujoševića br. 56.*

*Odredbom člana 13 Zakona o slobodnom pristupu informacijama, propisano je da je organ vlasti dužan omogućiti podnosiocu zahtjeva pristup informaciji ili njenom dijelu, osim u slučajevima predviđenim ovim Zakonom. Istim Zakonom u članu 33, propisano je da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnose samo na stvarne troškove organa vlasti u pogledu prepisivanja, fotokopiranja, skeniranja, dostavljanja tražene informacije, a Uredbom o naknadi troškova u postupku za pristup informacijama propisan je iznos troškova koji je podnosioc zahtjeva dužan da plati.*

*Ugovori o kupoprodaji-otkupu stanova za Martinović Radoslava, Krnić Mirsada i Despotović Dragomira ne predstavljaju informacije iz člana 14 Zakona o slobodnom pristupu informacijama kojim se pristup ograničava.*

*Troškovi postupka odnose se na izradu fotokopija predmetnih dokumenata, 0,10 eura po stranici što za 13 stranica iznosi 1,30 eura.*

*Troškovi dostave nijesu uračunati s obzirom da se dostava vrši lično preko dostavljača pošte.*

*Na osnovu izloženog riješeno je kao u dispozitivu rješenja.*

***UPUTSTVO O PRAVNOM SREDSTVU:*** *Protiv ovog rješenja može se izjaviti žalba Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu u roku od 15 dana od dana dostavljanja rješenja.*

*DOSTAVLJENO:* ***DIREKTOR,***

*- Radević Ljiljani*  ***Jovan Đurišić***

*- u spise predmeta*

*- Agenciji*

*- a/a*

*Crna Gora*

*GLAVNI GRAD-PODGORICA*

***Služba za zajedničke poslove***

*Broj:UPI 17-370/15-141/2*

*Podgorica, 07.12.2015. godine*

***AGENCIJA ZA ZAŠTITU LIČNIH PODATAKA***

***I SLOBODAN PRISTUP INFORMACIJAMA***

*P O D G O R I C A*

*Predmet: Obavještenje*

*Shodno članu 41 i 42 Zakona o slobodnom pristupu informacijama („Sl. list CG“, broj: 44/12), dostavljamo vam zahtjev za pristup informaciji, Radević Ljiljane, kojim je tražila od Službe za zajedničke poslove fotokopiju ugovora o kupoprodaji-otkupu stana, koju je Skupština opštine Podgorica kao prodavac zaključila 1993. godine sa Martinović Radoslavom, Krnić Mirsadom i Despotović Dragomirom, kao kupcima stanova sagrađenih u postupku pretvaranja zajedničkih prostorija - podruma u stambenim zgradama u stanove, u ul. Ivana Vujoševića br. 56.*

*Prilog:*

*- Rješenje*

*- zahtjev Radević Ljiljane* ***DIREKTOR,***

***Jovan Đurišić***

*Crna Gora*

*GLAVNI GRAD-PODGORICA*

***Služba za zajedničke poslove***

*Broj:UPI 17-370/15-141/3*

*Podgorica, 07.12.2015. godine*

***CENTAR ZA INFORMACIONI SISTEM***

***- gospodinu Zoranu Glomaziću, direktoru -***

*P O D G O R I C A*

*U prilogu, dostavljamo Vam Rješenje za slobodan pristup informaciji, upućeno Radević Ljiljani iz Podgorice, kojim je tražila od Službe za zajedničke poslove pristup informaciji, odnosno fotokopiju ugovora o kupoprodaji-otkupu stana, koju je Skupština opštine Podgorica kao prodavac zaključila 1993. godine sa Martinović Radoslavom, Krnić Mirsadom i Despotović Dragomirom, kao kupcima stanova sagrađenih u postupku pretvaranja zajedničkih prostorija - podruma u stambenim zgradama u stanove, u ul. Ivana Vujoševića br. 56.*

*Obavještenje je potrebno objaviti na sajtu Glavnog grada – Podgorice, shodno Zakonu o slobodnom pristupu informacijama („Sl. list CG“, broj: 44/12).*

*Hvala na saradnji,*

*Prilog: Rješenje*

***DIREKTOR,***

***Jovan Đurišić***